**Rodūšūs dorbu konkurss veļteits Latgolas patriotam i dzejnīkam Ontonam Slišānam 2023**

Dzejnīks, rakstnīks, folklorists, nūvodpietnīks i muokslinīks Ontons Slišāns ir zīmas saulgrīžu bārns, dzims 28. decembrī, bet vuordadīnu svieteja 18. janvarī. Itys laiks Ontonam beja rodūšais laiks, kod jis sovu aktivū darbeibu veļteja Zīmeļlatgolai. Raudzeisim sajust Ontona Slišāna goru – pīsadolūt rodūšūs dorbu konkursā.

**Mierkis:** aplīcynuot pīdareibu i mīleisteibu sovam dzymtajam nūvodam i styprynuot latgaliskū kulturidentitati.

**Organizators:** Namaterialuos kulturas montuojuma centrs „Upīte”.

**Daleibnīki:** Školāni i pīaugušī.

**Nūtikšonas laiks:** 2023. goda 18. janvars – 2023. goda 6. apreļs.

**Konkursa īdvesmas olūts:** Ontona Slišāna **puosakas**, kuras piec atmiņu stuostīm pīrakstiejuse Mārīte Slišāne <https://www.upite.lv/puosakas/>

**Konkursa aizdavumi daleibnīkim:**

**Puosakas “I tuo jī dzeivova zyli, zali i ieda kuopustus ai gali”…**

1. **Rodūšīs dorbs: Pašsacarāta puosaka,**  puosaku var raksteit gon latvīšu, gon latgalīšu volūdā – *(latgalīšu volūdā raksteitejuom puosakuom pareizraksteiba natiks vierteita)* – īzadvesmojūt nu Onona Slišāna puosakuom, kas atsarūn  <https://www.upite.lv/puosakas/>

**vacuma grupas:**

* 1. Leidz 5 godu vacumama (dorbu var īsnēgt rūkrokstā, dorba lelums vysmoz 0,5 A4 formata lopa)
  2. 6 – 9 godi (dorbu var īsnēgt rūkrokstā, dorba lelums vysmoz 1 A4 formata lopa)
  3. 10 – 12 godi (dorbu īsnādz datorrokstā, dorba lelums vysmoz 1 A4 formata lopa)
  4. 13 – 15 godi (dorbu īsnādz datorrokstā, dorba lelums vysmoz 2 A4 formata lopas)
  5. 16 – 18 godi (dorbu īsnādz datorrokstā, dorba lelums vysmoz 3 A4 formata lopa)
  6. Pīaugušī 19+ (dorbu īsnādz datorrokstā, dorba lelums vaira par 3 A4 formata lopom).

1. **Zeimiejumu konkurss** **“I tuo jī dzeivova zyli, zali i ieda kuopustus ai gali”…** Dorbu formats A3 lopa **gleznīceibas** (guaša, akvareli, eļļas kreitini) tehnikā. Īzadvesmojūt nu Onona Slišāna puosakuom, kas atsarūn  <https://www.upite.lv/puosakas/>

**vacuma grupas:**

1. Leidz 5 godu vacumam
2. 6 – 9 godi
3. 10 – 12 godi
4. 13 – 15 godi
5. 16 – 18 godi
6. Pīaugušī 19+

**Svareigi:** Kotrys daleibnīks var pīsadaleit obejūs konkursūs voi tikai rodūšūs dorbu, voi zeimiejumu konkursā. Kotrys daleibnīks var īsnēgt naīrūbežuotu skaitu sovu dorbu. Vysi īsnāgtī dorbi palīk Ontona Slišāna Upītes Kulturviestures muzeja kruojumūs.

**Dorbi juoīsnādz da 2023. goda 6. apreļam,** vīnā nu sev ārtuokūs veidu:

1. Syutūt pa postu: „Rodūšūs dorbu konkurss” Namaterialuos kulturas montuojuma centrs „Upīte”, Akas laukums 1, Upīte, Škilbānu pogosts, Bolvu nūvods, LV-4587
2. **Rodūšū** (rokstu) dorbu var īsnēgt ari, syutūt iz e-postu: [upites.muzejs@gmail.com](mailto:upites.muzejs@gmail.com)
3. Upītes bibliotekā, Stabļovas īla 1, Upīte, Škilbānu pogosts, Bolvu nūvods. Nu ūtardīnes leidz sastdīnei, bibliotekas dorba laikā.
4. Var izmontuot kuodu nu pakomatīm – Omniva, DPD voi Vinipak, ar sanimšonas vītu Bolvu pylsāta, saniemieju nuruodeit – Andris Slišāns, m.t. 29621058.

**Dorbam juodavīnoj**:

1. **Rodūšejam** dorbam pādejā lopaspusie, **zeimiejuma** ūtrejā pusie konkursanta Vuords Pavuorde, vacums, muoceibu īstuode voj nūsadorbuošona, školuotuoja/konsultanta Vuords Pavuorde, kontakttelepons, e-posts. (daleibnīks snādz iz sevi attīcynojamuos viests).
2. Aizpildeits **pīteikums**, kas pīvīnuots pi nūlykuma – **īsnādzams tikai elektroniski**, syutūt iz e-postu: [upites.muzejs@gmail.com](mailto:upites.muzejs@gmail.com), ja pīteikums nabyus īsnāgts elektroniskā formatā – dorbs natiks vierteits.

**Nūslāguma pasuokums i uzvarātuoju apbolvuošona 2023. goda 16. majā Upītē**.

**Kontakti:** Naskaidreibu gadejumā zvaneit voj raksteit whatsapp: Andris Slišāns 29621058 voi Ligitai Spridzānei 29868786, voi raksteit [upites.muzejs@gmail.com](mailto:upites.muzejs@gmail.com).

**Pīteikums konkursam**

|  |  |  |  |  |  |  |  |
| --- | --- | --- | --- | --- | --- | --- | --- |
| **N.P.K.** | **Vuords, Pavuorde** | **vacums** | **Muocību īstuode/ nūsadorbuošonuos** | **Školuotuoja/ konsultanta Vuords, Pavuorde** | **Kontaktinformaceja, e-posts, telefona Nr.** | **Dorba nūsaukums** | **Rodūšīs dorbs/ zemiejums** |
|  |  |  |  |  |  |  |  |
|  |  |  |  |  |  |  |  |